Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 28. októbra 2008

Materiál číslo: 248/2008

K bodu: Informácia o verejných detských ihriskách určených na revitalizáciu 
              v roku 2009

Predkladá:	Návrh na uznesenie:

Marián Miškanin	Miestne zastupiteľstvo mestskej časti
prednosta MÚ	Bratislava-Petržalka

	b e r i e   n a    v e d o m i e

	informáciu o verejných detských ihriskách
Prerokované:	určených na revitalizáciu v roku 2009

v Miestnej rade mestskej časti
Bratislava-Petržalka
dňa 14. 10. 2008

Spracoval:

Ing. Pavol Kleinert
riaditeľ MP VPS Petržalka

Ing. Ján Kubička
vedúci odd. NM

Alena Juríková
vedúca ref. SMM odd. NM

Informácia 
o stave realizácie revitalizácie verejných detských ihrísk v Petržalka

Na základe podkladov riaditeľa Miestneho podniku verejnoprospešných služieb Petržalka je zrejmé, že v roku 2008 je možné zrevitalizovať 15 verejných detských ihrísk (ďalej len „VDI“)  z celkového počtu 18 VDI schválených na revitalizáciu v tomto roku. 
Miestny podnik verejnoprospešných služieb Petržalka (ďalej len „MP VPS“) pri kalkulácii vychádzal zo schválenej výšky poskytnutých finančných prostriedkov, čo predstavuje čiastku 6 160 tis. Sk. Pri počte 18 VDI určených na revitalizáciu vychádza predpokladaný rozpočet na 1 revitalizované VDI v čiastke 342 tis. Sk, čo bolo nepostačujúce. Čiastočnú úsporu je možné dosiahnuť len v montážnych prácach vykonaných vlastnými zamestnancami a investičnej činnosti, kde nebude kalkulované DPH. Tie 3 VDI, ktoré z finančných dôvodov nie je možné zrevitalizovať v roku 2008 – VDI 83 (Andrusovova 7), VDI č. 84 (Prokofievova) a VDI č. 27 (Pifflova 11), sú menšie. Prípravné práce spojené s ich revitalizáciou, sú ukončené, ich revitalizáciu je možné uskutočniť na jar 2009 v závislosti na poveternostných podmienkach ako prvé. Preto MP VPS navrhuje v roku 2008 dokončiť ostatné, ktoré už majú rozpracované. Okrem toho je ešte potrebné osadzovať aj lavice, sedacie dosky, koše a gumové dopady.  
Na všetkých VDI, ktoré boli revitalizované v roku 2008, spolupracovali pri prípravných prácach miestne komunity rodičov, ktoré sa už v predchádzajúcom období zaslúžili o ich  čiastočnú revitalizáciu. Okrem brigádnickej činnosti, pri ktorej natierali hracie prvky, starali sa o poriadok a čistotu, zabezpečili aj finančné prostriedky na nákup niektorých hracích prvkov formou grantov, sponzorských darov, finančných zbierok a podobne. Aktívne spolupracovali pri príprave a realizácii revitalizácie jednotlivých VDI.
Zo zostávajúceho počtu 34 VDI, ktoré sú určené na revitalizáciu počas rokov 2009 a 2010, budú 2 VDI realizované dodávateľským spôsobom a financované z iných zdrojov. V roku 2008 bola uzatvorená nájomná zmluva na prenájom pozemkov VDI č. 35 na Šustekovej ul. č. 35 medzi MP VPS a spoločnosťou ENERGOCORP, s r. o. na obdobie 5 rokov. Nájomca má podľa príslušných ustanovení tejto zmluvy v období do 31. 10. 2010 zrevitalizovať toto VDI s preinvestovaním 720 tis. Sk s DPH do oplotenia, hracích prvkov, podložia tak, aby celé zariadenie VDI po revitalizácii spĺňalo platné technické normy. Po ukončení prác sa bude nájomca starať o udržiavanie čistoty, poriadku, hradiť všetky náklady spojené so starostlivosťou o zariadenie VDI. 
VDI č. 54 na Haanovej ul. č. 11, 13, 15, 17, 19 a 21 bude revitalizované v rámci budovania nadstavby tohto obytného domu tak, aby pri kolaudácii objektu bolo prevzaté aj zrevitalizované VDI, nakoľko stavebník počas realizácie nadstavby poškodil plochu jestvujúceho VDI. Stavebník pri revitalizácii bude rešpektovať návrhy obyvateľov, ktoré sú zapracované do projektu „Obnovme si svoje ihrisko“ z roku 2007, revitalizácia bude tiež konzultovaná s oddelením životného prostredia.
Po tohoročných skúsenostiach budúci rok bude MP VPS  vedieť zvládnuť aj 17 VDI, ak budú schválené finančné prostriedky v rozpočte. Bude potrebné uvažovať s výškou finančných prostriedkov v rozsahu  400 tis. Sk/1 VDI, čo predstavuje výdavky na revitalizáciu VDI v roku 2009 vo výške 6 800 tis. Sk. MP VPS chce do termínu návrhu rozpočtu zvládnuť podrobné kalkulácie pre VDI, ktoré by mali byť revitalizované v roku 2009. Výber VDI určených na revitalizáciu v roku 2009 uprednostnil tie lokality Petržalky, v ktorých sa nevykonávala obnova v roku 2008. Tým dôjde k rovnomernému rozloženiu revitalizovaných VDI, aby občania mohli bez veľkej námahy navštíviť zrevitalizované VDI.  
SÚHRN - Skutočné náklady na obnovu VDI v roku 2008.						
										
Por	Ihrisko	Búracie práce	Zemné práce, betónovanie	Výplň bazénov, dopadové plochy	Oplotenie - montáž	Detské prvky, 
lavičky, koše	IČ	Spolu 
bez DPH	Spolu s DPH	
1.	Andrusovova	11 413	0	76 882	76 783	103 740	10 753	279 570	332 689	
2.	Budatínska	27 757	25 785	15 257	125 446	149 430	13 747	357 422	425 332	
3.	Bzovícka	24 328	33 405	17 994	106 589	112 590	11 796	306 702	364 976	
4.	Gercenova	6 110	45 137	22 697	120 765	132 970	13 107	340 786	405 535	
5.	Gessayova	11 106	18 060	29 895	124 753	151 500	13 413	348 727	414 985	
6.	Harmanecká	6 110	13 938	14 792	115 519	136 860	11 489	298 708	355 462	
7.	Holíčska	7 720	47 714	40 589	86 429	163 150	13 824	359 426	427 717	
8.	Hrobákova	14 012	12 055	31 112	94 881	200 300	14 094	366 455	399 436	
9.	Krásnohorská	27 171	41 082	28 920	108 170	136 580	13 677	355 600	423 163	
10.	Lachova - polícia	13 345	14 233	7 688	0	374 900	8 203	418 369	497 859	
11.	Mamateyova	6 110	30 269	32 914	0	266 560	13 434	349 287	415 652	
12.	Markova	0	3 420	2 270	99 057	79 900	7 386	192 033	228 519	
13.	Mlynarovičova	6 646	51 906	27 242	119 232	147 990	14 121	367 137	436 893	
14.	Pifflova	11 470	19 594	50 715	66 155	102 057	10 000	259 991	309 389	
15.	Prokofievova	11 413	0	76 882	90 212	96 240	10 990	285 736	340 026	
16.	Šášovská	6 060	0	39 961	131 391	122 650	12 002	312 065	371 357	
17.	Wolkrova	7 720	9 092	31 350	127 244	176 500	14 076	365 982	435 519	
18.	Žehrianska	11 470	36 966	33 140	200 642	72 467	14 187	368 872	438 958	
						SPOLU		5 932 868	7 023 468	
	Pozn. : Označené ružovou - prenos do roku 2009		Andrusovova		-279 570	-332 689	
						Pifflova		-259 991	-309 389	
						Prokofievova	 	-285 736	-340 026	

							5 107 571	6 041 364	
						Rozpočet			6 160 000	
						Zostatok do r. 2009		118 636	

	ZOZNAM DETSKÝCH IHRÍSK V PETŽALKE určených na revitalizáciu v roku 2009			
					
Poradie	Č.ihr.	Umiestnenie VDI	Plocha	Poznámka	
1.	83	Andrusovova 7   /zost. 2008/	486	Prenos z roku 2008	
2.	84	Prokofievova / zost. 2008/	805		
3.	27	Pifflova 11 /zost. 2008/			
4.	4.	Kapicova 6	441		
5.	12	Nobelovo nám. 10 	288		
6.	29	Černyševského 2-21	680		
7.	41	Medveďovej 32	2975		
8.	47	Jankolova 1	800		
9.	49.	Pankúchova 8,12	280	Robiť ako 1 ihrisko - bývalá bikrosová dráha	
10.	53.	Haanova 19-21	396	(VDI č. 49 a 53)	
11.	54.	Topolčianska 21	1 530		
12.	55.	Furdekova 6a	1952		
13.	78.	Ambroseho 9-19	320		
14.	79.	Rovniankova 22	560		
15.	89.	Belinského  10,12	880		
16.	125.	Smolenická 13	3744		
17.	128.	Šintavská 14	1260		

Materiál bol prerokovaný v Miestnej rade mestskej časti Bratislava-Petržalka dňa 14. 10. 2008 a bolo k nemu prijaté uznesenie č. 262:
Miestna rada mestskej časti Bratislava-Petržalka
odporúča s pripomienkami
Miestnemu zastupiteľstvu mestskej časti Bratislava-Petržalka zobrať na vedomie Informáciu o verejných detských ihriskách určených na revitalizáciu v roku 2009.
Pripomienky členov miestnej rady boli zapracované do materiálu.  

Výpis uznesenia
zo zasadnutia komisie správy miestneho majetku a miestnych podnikov konaného dňa 03.09. 2008

K bodu č. 7 Informácia o stave a vývoji v revitalizácii verejných detských ihrísk v mestskej časti Bratislava-Petržalka.

Uznesenie: Komisia odporúča prijať také rozpočtové opatrenia, aby bol dodržaný počet 18 revitalizovaných detských ihrísk v roku 2008. Súhlasí s počtom revitalizovaných detských ihrísk na rok 2009 v počte 17. V roku 2009 revitalizovať aj ihriská Belinského 10 – 12, Topoľčianska 21, Fedinova športová hala. Doplniť rozpis o chýbajúce ihriská v tabuľkách po rokoch.

Hlasovanie :
Za : 5, zdržal sa : 0, proti : 0

V Bratislave, 3.9.2008

Za správnosť výpisu zodpovedá :                                                             Zápisnicu odsúhlasil  : 

Ing. Ján Kubička                                                                                      Ing. Peter Hrdlička
                                                                                                                predseda komisie

Stanovisko
finančnej komisie pri miestnom zastupiteľstve Bratislava-Petržalka zo dňa 13.10.2008

Prítomní: : Mgr. Belohorec, Ing. Vermeš, Ing. Kocka, MUDr. Janota PhD., CSc, Števove,
                   Mgr. Bakerová-Dragúňová
Neprítomní: Ing. Weissensteiner, Ing. Hanák, Ing. Plšek 

K bodu : Informácia o VDI určených na revitalizáciu v roku 2009
Stanovisko:
Finančná komisia žiada dopracovať predložený materiál o skutočné čerpanie rozpočtu za rok 2008 v členení na jednotlivé VDI a uvedenie participácie obyvateľov. Zároveň žiada o stanovisko, na základe akých kritérií boli vybrané VDI pre rok 2009. 

Hlasovanie:
Prítomní : 6
Za           : 6
Proti        : 0
Zdržal sa : 0

V Bratislave 13.10.2008                                                    Mgr. Michal Belohorec v.r.
                                                                                             predseda FK
Za správnosť: Ing. Lukáček